open-index/open-wikipedia-markdown huggingface dataset:
கண்காணிப்பு வானூர்தி

**கண்காணிப்பு வானூர்தி** (*surveillance aircraft*) என்பது கண்காணிப்புக்கு பயன்படுத்தப்படும் வானூர்தி ஆகும். உளவுத்தகவல் சேகரிப்பு, போர்க்கள கண்காணிப்பு, வான்வெளி கண்காணிப்பு,  வேவு நடவடிக்கை, கவனக்கண்காணிப்பு, அவதானிப்பு (எ.கா. பீரங்கி கண்டறிதல்), எல்லைக் காவல் கண்கானிப்பு, மீன்பிடி பாதுகாப்பு போன்ற நடவடிக்கைகளில் படைத்துறைகள் மற்றும் பிற அரசு நிறுவனங்களால் அவை இயக்கப்படுகின்றன. இந்தக் கட்டுரை போக்குவரத்துத் கண்காணிப்பு, சட்ட அமுலாக்கம் போன்ற செயல்பாடுகளுக்குப் பதிலாக, படைத்துறை நோக்கங்களுக்காககப் பயன்படுத்தப்படும் வானூர்திகள் பற்றிக் கவனம் செலுத்துகிறது.

கண்காணிப்பு வானூர்தி பொதுவாக எந்த ஆயுதங்களையும் எடுத்துச் செல்வதில்லை அல்லது வரையறுக்கப்பட்ட தற்காப்பு ஆயுதங்களை மட்டுமே எடுத்துச் செல்வதுண்டு.

## இவற்றையும் பார்க்க
* வேவு வானூர்தி
* நுண்ணிய வானூர்தி

## உசாத்துணை

## வெளி இணைப்புகள்
* US Centennial of Flight Commission: "Military Use of Balloons During the Napoleonic Era". Retrieved April 1, 2007.
* Maps of FBI and DHS surveillance flights over the United States in 2015

பகுப்பு:போர் வானூர்திகள்
சண்டை-குண்டுவீச்சு வானூர்தி

[thumb|280px|எட்டு  [எம்2 இயந்திரத் துப்பாக்கி|12.7 மிமீ இயந்திரத்துப்பாக்கிகள் பொருதத்ப்பட்ட  நிறையுடைய குண்டு கொண்டு செல்லக்கூடிய சண்டை-குண்டுவீச்சு வானூர்தி.]]

**சண்டை-குண்டுவீச்சு வானூர்தி** (*fighter-bomber*) என்பது ஒரு சண்டை வானூர்தி ஆகும். இது இலகுரக குண்டுவீச்சு வானூர்தியாக அல்லது தாக்குதல் வானூர்தியாகப் பயன்படுத்தப்படுகிறது. இது குண்டுவீச்சு வானூர்தி மற்றும் தாக்குதல் வானூர்திகளிலிருந்து வேறுபடுகிறது. தாக்குதல் வானூர்தி வேறு பாத்திரங்களையும் உள்வாங்கியதாகவும், அதேசமயம் குண்டுவீச்சு மற்றும் தாக்குதல் வானூர்திகளின் குண்டுவீச்சு மற்றும் தாக்குதல் செயற்பாடுகளுக்காக உருவாக்கப்பட்டன.

தற்போது பயன்படுத்தப்பட்டாலும், வான்வழிப் போரில் ஏவூர்திகள் மற்றும் வழிகாட்டப்பட்ட ஏவுகணைகள் அறிமுகப்படுத்தப்பட்டதிலிருந்து சண்டை-குண்டுவீச்சு வானூர்தி எனும் பதம் குறைவான முக்கியத்துவம் பெறுகிறது. நவீன விமானங்கள் இதேபோன்ற கடமைகளைக் செய்யும் பன்முகச் சண்டை வானூர்தி அல்லது தாக்குதற் சண்டை வானூர்திகள் என்று அழைக்கப்படுகின்றன.

## இவற்றையும் பார்க்க
* தாக்குதல் வானூர்தி
* பன்முகச் சண்டை வானூர்தி

## உசாத்துணை

பகுப்பு:போர் வானூர்திகள்
வான்வழி எரிபொருள் நிரப்புதல்

[thumb|upright=1.35|[எப்-16 இற்கு பறக்கும் விரிவாக்கி மூலம் வான்வழி எரிபொருள் நிரப்புதல் நடைபெறுகிறது]]
**வான்வழி எரிபொருள் நிரப்புதல்**, **வான்வெளியில் எரிபொருள் நிரப்புதல்** அல்லது **வானூர்தி பறப்பின்போது எரிபொருள் நிரப்புதல்** என்பது பறப்பின்போது ஒரு படைத்துறை வானூர்தியிலிருந்து மற்றொரு (பெறுனர்) வானூர்திக்கு எரிபொருளை வழங்கும் செயல்முறையாகும். இரண்டு முக்கிய எரிபொருள் நிரப்பு முறைகளான பரிசோதனையும் மிதவையும் காணப்படுகின்றன. இது வானூர்திகளுக்கு ஏற்ப எளிமையானதாகும். பறக்கும் விரிவாக்கி வேகமான எரிபொருள் பரிமாற்றத்தை வழங்குகிறது. ஆனால் இதற்கான ஒரு பிரத்யேக விரிவாக்கி இயக்கும் நிலையம் தேவைப்படுகிறது.

## இவற்றையும் பார்க்க
* போர் ஏற்பாடுகள்

## உசாத்துணை

### Bibliography
* Bull, Stephen. ''Encyclopedia of Military Technology And Innovation.'' Santa Barbara, California: Greenwood Publishing Group, 2004. .
* Brookes, Andrew and Chris Davey. ''Vulcan Units of The Cold War'' (Osprey Combat Aircraft: 72). Oxford, UK: Osprey Publishing, 2009. .
* Condor, Albert E. *Air Force Gunners (AFGA): The Men Behind the Guns, The History of Enlisted Aerial Gunnery, 1917–1991*. Nashville, Tennessee: Turner Publishing, 1994. .
* Darling, Kev. ''Avro Vulcan, Part One'' (RAF Illustrated). Vale of Glamorgan Wales, UK: Big Bird Aviation Publication, 2007. .
* 
* Gunston, Bill. Bombers of the West. New York: Charles Scribner's and Sons; 1973. .
* Gunston, Bill and Peter Gilchrist. *Jet Bombers: From the Messerschmitt Me 262 to the Stealth B-2*. Osprey, 1993. .
* Knaack, Marcelle Size. ''Post-World War II Bombers, 1945–1973''. Washington, D.C.: Office of Air Force History, 1988. .
* Rodwell, Robert R. "The Steel in the Blue: Last Week's Glimpse of the V-force". *Flight*, 13 February 1964, pp.&nbsp;241–245.
* Windle, Dave and Martin Bowman. *V Bombers: Vulcan, Valiant and Victor*, Casemate Publishers, 2009. .
* Wynn, Humphrey. *RAF Strategic Nuclear Deterrent Forces: Origins, Roles and Deployment 1946–1969.* London: The Stationery Office, 1997. .

## வெளி இணைப்புகள்

* Photo aerial tanking 1929
* Aerial tanking history
* Airborne rearming, a comprehensive article with video.
* Aerial Refueling on APA
* Air Refueling Systems Advisory Group
* ''Twenty-one Years of Flight Refuelling'', a 1955 ''Flight'' article on the development of Flight Refuelling Ltd's refueling method.
* World's best aerial refueling aircraft
* Tac Tankers Association
* Airlift/Tankers Association 

பகுப்பு:போர் வானூர்திகள்
கடற்கண்காணிப்பு வானூர்தி

thumb|280px|சப்பான் கடல்சார் தற்காப்புப் படையின் ஒரு கடற்கண்காணிப்பு வானூர்தி

**கடற்கண்காணிப்பு வானூர்தி** அல்லது **கடல்சார் [[வேவு வானூர்தி]]** என்பது ஒரு நிலைத்த இறக்கை வானூர்தி ஆகும். இது கடல் கண்காணிப்பிற்காக தண்ணீருக்கு மேல் நீண்ட நேரம், குறிப்பாக நீர்மூழ்கி எதிர்ப்புப் போர், கப்பல் எதிர்ப்பு போர், தேடல் மற்றும் மீட்பு நடவடிக்கைகளுக்காக இயக்கக்கூடியவாறு வடிவமைக்கப்பட்டுள்ளது.

செயற்கைக்கோள்கள், கப்பல்கள், ஆளில்லாத வானூர்திகள், உலங்கு வானூர்திகள் போன்ற கடல்சார் கண்காணிப்பு ஆதாரங்களில் கடற்கண்காணிப்பு வானூர்தி முக்கிய இடம்பெறுகிறது. நீர்மூழ்கிக் கப்பல் எதிர்ப்புப் போர் நடவடிக்கைகளுக்காக கடல் கண்காணிப்பு வானூர்திகள் பொதுவாக வானில் பயன்படுத்தக்கூடிய ஊடொலி அலை மிதவைகளையும் நீர்மூழ்கிக் குண்டுகளையும் குறை உயர நீண்ட நேரப்பறப்பிற்கு கொண்டு செல்கின்றன.

## உசாத்துணை

பகுப்பு:போர் வானூர்திகள்
பன்முகச் சண்டை வானூர்தி

[upright=1.35|thumb|[ஐக்கிய அமெரிக்க வான்படையின்  எப்-35, ஐந்தாம் தலைமுறை மறைவான பன்முகச் சண்டை வானூர்திகள்]]

**பன்முகச் சண்டை வானூர்தி** (*multirole combat aircraft*) என்பது போரில் வெவ்வேறுபட்ட பங்காற்றுவதற்றும் படைத்துறை வானூர்தி ஆகும். இப்பங்காற்றல் என்பது நாய்ச்சண்டை, வான் ஆதரவு, வான்வழி குண்டுவீச்சு, உளவு பார்த்தல், மின்னணுப் போர் மற்றும் வான் பாதுகாப்புகளை ஒடுக்குதல் ஆகியவற்றைக் கொண்டதாகும்.

பன்முகம் என்ற சொல் முதலில் பல பணிகளுக்கு ஒரு பொதுவான வானூர்திச் சட்டகத்தைப் பயன்படுத்தும் நோக்கத்துடன் வடிவமைக்கப்பட்ட விமானத்திற்காக ஒதுக்கப்பட்டது. பன்முக வானூர்திகளை உருவாக்குவதற்கான முக்கிய உந்துதல் என்பது பொதுவான வானூர்திச் சட்டகத்தைப் பயன்படுத்தி செலவைக் குறைப்பதாகும்.

## இவற்றையும் பார்க்க
* வான் மேன்மை வானூர்தி
* தாக்குதல் வானூர்தி
* இடைமறிப்பு வானூர்தி

## உசாத்துணை

பகுப்பு:போர் வானூர்திகள்
இமயமலைக் குயில்

**இமயமலைக் குயில்** (Himalayan cuckoo)(*குக்குலசு சாச்சுரேட்டசு*) என்பது குக்குலசு பேரினத்தைச் சேர்ந்த ஒரு குயில் சிற்றினமாகும். இது இமயமலையிலிருந்து கிழக்கு நோக்கி தெற்கு சீனா மற்றும் தைவான் வரை இனப்பெருக்கம் செய்கிறது. இது தென்கிழக்கு ஆசியா மற்றும் சுந்தா பெருந் தீவுகளுக்குக் குளிர்காலத்தில் வலசைப்போகின்றது. 

## வகைப்பாட்டியல்
இமயமலைக் குயில், முன்னர் "ஓரியண்டல் குயில்" என்று அழைக்கப்பட்டது. ஆசியாவின் பெரும்பாலான பகுதிகளில் காணப்படும் இது பல துணையினங்களைக் கொண்டிருந்தது. 2005ஆம் ஆண்டில், இந்த "இனம்" மூன்று தனித்துவமான பரம்பரைகளைக் கொண்டுள்ளது என்று தீர்மானிக்கப்பட்டது:

* இமயமலை குயில், *குக்குலசு (சாச்சுரேடசு) சாச்சுரேட்டசு*
* ஓரியண்டல் குயில், *குக்குலசு (சாச்சுரேடசு) ஆப்டேடசு*
* சுந்தா குயில், *குக்குலசு (சாச்சுரேடசு) லெபிடசு*

தற்காலத்தில் இவை பொதுவாக தனித்தனி சிற்றினங்களாகக் காணப்படுகின்றன. முன்னாள் மாதிரி இனமானது ஓரியண்டல் குயில்  இமயமலை பறவை கூட்டமாகக் கருதப்பட்டதால், இமயமலைக் குயிலிற்கு *சாச்சுரேடசு* என்ற பெயர் பொருந்தும்.
[link=//upload.wikimedia.org/wikipedia/commons/thumb/8/80/HimalayanCuckoo2.jpg/220px-HimalayanCuckoo2.jpg|இடது|thumb| இமயமலை குயில் - கேங் கிராசென் தேசியப் பூங்கா, [தாய்லாந்து]]

## மேற்கோள்கள்

பகுப்பு:குயில்கள்
ஆலன் கேய்ன்பெர்கு

**ஆலன் கேய்ன்பெர்கு** () (பிறப்பு: சூன் 29, 1967) என்பவர் அமெரிக்க நாட்டு திரைப்படத் தயாரிப்பாளர், திரைக்கதை ஆசிரியர் மற்றும் வரைகதை புத்தக எழுத்தாளர் ஆவார். இவர் 2017 ஆம் ஆண்டு பாட்டி யென்கின்சு இயக்கியத்தில் வெளியான வொண்டர் வுமன் திரைப்படத்தின் திரைக்கதை எழுத்தாளராக பணிபுரிந்துள்ளார். அத்துடன் தி நேக்கட் ட்ரூத், பார்ட்டி ஆப் பைவ், செக்ஸ் அண்ட் தி சிட்டி, கில்மோர் கேர்ள்ஸ், தி ஓ.சி., கிரேஸ் அனாடமி, லுக்கிங் மற்றும் இசுகேன்டல் போன்ற தொலைக்காட்சி நிகழ்ச்சிகளை எழுதி மற்றும் தயாரித்துள்ளார்.

இவர் மார்வெல் காமிக்ஸ் நிறுவனத்திற்காக யங் அவெஞ்சர்ஸ் மற்றும் அதன் தொடர்ச்சியான அவெஞ்சர்ஸ்: தி சில்ட்ரன்ஸ் குரூஸேட் ஆகியவற்றை ஜிம் ஜிம் சியூங் என்பவருடன்  இணைந்து எழுதி மற்றும் உருவாக்கியுள்ளார். மேலும் டிசி காமிக்சுக்காக ஜே.எல்.ஏ என்ற வரைகதையை ஜெப் ஜான்சு உடன் இணைந்து எழுதியுள்ளார்.

## ஆரம்ப கால வாழ்க்கை
கேய்ன்பெர்கு சூன் 29, 1967 இல் துல்சா, ஓக்லஹோமாவில் ஒரு யூத குடும்பத்தில் பிறந்தார். அதைத்தொடர்ந்து ஓக்லஹோமாவில் உள்ள புக்கர் டி. வாஷிங்டன் உயர்நிலைப் பள்ளியில் கல்வி பயின்று 1989 ஆம் ஆண்டில் ஆண்டு யேல் பல்கலைக்கழகத்தில் பட்டம் பெற்றவர்.

## மேற்கோள்கள்

## வெளி இணைப்புகள்
* 

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க யூதர்கள்
பகுப்பு:அமெரிக்க வரைகதை எழுத்தாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:தொலைக்காட்சி தயாரிப்பாளர்கள்
மு. இராஜமுத்து

**மு. இராஜமுத்து** (*M. Rajamuthu*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் சேலம் மாவட்டம் வீரபாண்டியினைச் சேர்ந்தவர். சேலம் செளடேசுவரி கல்லூரியில் இளங்கலைப் பட்டம் பெற்றுள்ளார். இராஜமுத்து 2021-ல் நடைபெற்ற சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக வீரபாண்டி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.

### 2021
  
 





## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
டேவிட் லெஸ்லி ஜான்சன்-மெகோல்ட்ரிகு

**ஜான்சன்** என்கிற **டேவிட் லெஸ்லி ஜான்சன்-மெகோல்ட்ரிகு** () என்பவர் அமெரிக்க நாட்டு திரைக்கதை ஆசிரியர்
, தொலைக்காட்சி மற்றும் திரைப்படத் தயாரிப்பாளர் ஆவார். இவர் 2009 ஆம் ஆண்டு வெளியான ஒர்பன் என்ற திகில் திரைப்படத்தில் திரைக்கதை எழுத்தாளராக அறிமுகமானார், அதைத் தொடர்ந்து ரெட் ரைடிங் ஹூட் (2011), மர்மதேசம் 2 (2012), தி கன்ஜூரிங் 2 (2016) போன்ற பல திரைப்படங்களில் பணிபுரிந்துள்ளார். அத்துடன் 2011 ஆம் ஆண்டு முதல் ஒளிபரப்பாகும் தி வாக்கிங் டெட் என்ற பிணன் வகை தொலைக்காட்சி தொடரிலும் எழுத்தாளராக பணிபுரிந்துள்ளார்.

இவர் 2018 ஆம் ஆண்டு முதல் டிசி நீட்டிக்கப்பட்ட பிரபஞ்சத் திரைப்படமான அக்வாமேன் என்ற படத்தில் இணை எழுத்தாளராக வில் பீல் உடன் இணைந்து திரைக்கதை எழுதியுள்ளார். இந்த படத்தின் தொடர்சியான அக்வாமேன் அண்டு தி லோச்டு கிங்டோம் (2023) என்ற படத்திலும் பணிபுரிந்துள்ளார்.

## வாழ்க்கை
ஜான்சன் தனது இரண்டாம் வகுப்பில் நாடகங்களை எழுதத் தொடங்கினார் மற்றும் ஓஹியோவின் லெக்சிங்டனில் உள்ள லெக்சிங்டன் உயர்நிலைப் பள்ளியில் பட்டம் பெற்ற பிறகு தனது பத்தொன்பதாவது வயதில் தனது முதல் திரைக்கதையை எழுதினார். இவர் கொலம்பஸ் ஒகையோவில் உள்ள ஒகைய்யோ மாநிலப் பல்கலைக்கழகத்தில் பயின்றார், மேலும் புகைப்படம் மற்றும் திரைத்துறையில் நுண்கலை இளங்கலை பட்டம் பெற்றார்.

இவர் 1994 ஆம் ஆண்டு பிராங்க் டராபோன்ட்டின் இயக்ககத்தில் வெளியான த ஷாவ்ஷாங்க் ரிடெம்ப்சன் என்ற படத்தில் தயாரிப்பு உதவியாளராக தனது திரைத்துறை வாழ்க்கையைத் தொடங்கினார், இந்த படம் ஜான்சனின் சொந்த ஊரான ஒகையோவில் உள்ள வரலாற்று சிறப்புமிக்க மான்ஸ்பீல்டு சீர்திருத்தத் சிறையில் ஜான்சனின் தாத்தா சிறைக்காவலராக இருந்த இடத்தில் படமாக்கப்பட்டது. இவர் அடுத்த ஐந்து வருடங்களை டாராபாண்டின் உதவியாளராகக் பணி புரிந்தார், அந்த வாய்ப்பைப் பயன்படுத்தி ஒரு திரைக்கதை எழுத்தாளராக தன்னை மேம்படுத்திக்கொண்டார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:தொலைக்காட்சி தயாரிப்பாளர்கள்
வில் பீல்

**வில் பீல்** () என்பவர் அமெரிக்க நாட்டு திரைக்கதை ஆசிரியர் மற்றும் முன்னாள் லாஸ் ஏஞ்சல்ஸ் காவல் துறை துப்பறியாளரும் ஆவார். இவர் கேங்க்ஸ்டர் இசுக்வாட் (2013) மற்றும் அக்வாமேன் (2018) ஆகிய படங்களுக்கு திரைக்கதை எழுதுவதற்கும், டிரைனிங் டே (2017) மற்றும் டெபுடி (2019) போன்ற காவல் தொலைக்காட்சி தொடர்களை உருவாக்கியதற்கும் இவர் மிகவும் பிரபலமானவர், இவை இரண்டும் தொடரும் ஒரு பருவத்திற்கு பிறகு ரத்து செய்யப்பட்டன என்பது குறிப்பிடத்தக்கது.

## திரைப்படங்கள்

## தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க தொலைக்காட்சி எழுத்தாளர்கள்
கென்றி கெய்டன்

**கென்றி கெய்டன்** () (பிறப்பு: திசம்பர் 28, 1979) என்பவர் அமெரிக்க நாட்டு திரைக்கதை ஆசிரியர் ஆவார். இவர் எர்த் டு எக்கோ (2014), ஷசாம்! (2019) போன்ற திரைப்படங்களில் பணியாற்றியதன் மூலம் அறியப்படுகிறார்.

## தொழில்
கென்றி திசம்பர் 28, 1979 ஆம் ஆண்டில்  மெம்ஃபிஸ், டென்னிசியில் பிறந்தார். இவர இவரது இளமை பருவத்தில், கெய்டன் மெம்பிஸ் பல்கலைக்கழகப் பள்ளியில் பயின்றார், பட்டம் பெற்ற பிறகு, ஆஸ்டினில் உள்ள டெக்சாஸ் பல்கலைக்கழகத்தில் தனது படிப்பைத் தொடங்கினார், அங்கு அவர் ஆங்கிலம் மற்றும் வானொலி-தொலைக்காட்சி-திரைப்படத்தில் தேர்ச்சி பெற்றார். இவர் கல்லூரியில் படிக்கும் காலத்தில் தி டெய்லி டெக்ஸான் என்ற செய்தி நாளிழதில் பொழுதுபோக்கு படத்தொகுப்பாளராக பணியாற்றினார். பின்பு பட்டப்படிப்பை முடித்த பிறகு, திரைக்கதை எழுதும் தொழிலைத் தொடர லாஸ் ஏஞ்சலஸ் நகருக்கு சென்றார்.

இவர் 2013 ஆம் ஆண்டில் எர்த் டு எக்கோ என்ற அறிவியல் புனைகதை சாகசத்  திரைப்படத்தில் திரைக்கதை எழுத்தாளராக பணியாற்றினார், இது பின்னர் டேவ் கிரீன் இயக்கத்தில் 2014 ஆம் ஆண்டு வெளியானது. அதைத் தொடர்ந்து 2017 இல் டேவிட் எப். சாண்ட்பெர்க்கு இயக்கிய டிசி நீட்டிக்கப்பட்ட பிரபஞ்ச மீநாயகன் திரைப்படமான ஷசாம்! படத்திற்கு திரைக்கதை எழுத இவர் பணியமர்த்தப்பட்டார். வெளியான படம் நேர்மறையான விமர்சனங்களை பெற்று வெற்றி பெற்றது. அதைத் தொடர்ந்து இதன் தொடர்ச்சி படமான ஷசாம்! பியூரி ஒப் தி காட்சு என்ற திரைப்படத்திலும் பணியாற்றியுள்ளர்.

## மேற்கோள்கள்

## வெளி இணைப்புகள்
* 

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க தொலைக்காட்சி எழுத்தாளர்கள்
நெருக்கமான வான் ஆதரவு

thumb|300x300px|ஆப்கானிஸ்தானில் உள்ள தரைப்படைகளுக்கு வானூர்தி ஆதரவு வழங்குதல்.

போர்த் தந்திரங்களில் **நெருக்கமான வான் ஆதரவு** என்பது நட்புப் படைகளுக்கு அருகிலுள்ள எதிரி இலக்குகளுக்கு எதிராக நிலைத்த இறக்கை வானூர்தி அல்லது சுழலும் இறக்கைகள் கொண்ட வானூர்தி வான்வழித்தாக்குதல்கள் போன்ற வான்வழி நடவடிக்கைகளைக் குறிக்கிறது. 

ஒவ்வொரு வான் நடவடிக்கையும் விளக்கமான ஒருங்கிணைப்பு தேவையைக் கொண்டிருக்கிறது. இதற்கு படைகளின் நடமாட்டம் மற்றும் வான்வழி குண்டுகள், சறுக்கு குண்டுகள், ஏவுகணைகள், உந்துகணைகள், தானியக்க பீரங்கி, இயந்திரத் துப்பாக்கிகள் மற்றும் சீரொளி போன்ற இயக்கிய-ஆற்றல் ஆயுதங்கள் கொண்டு தாக்குதல் நடத்தல் ஆகியன உள்ளடங்கும்.

## இவற்றையும் பார்க்க
* தாக்குதல் வானூர்தி

## உசாத்துணை

## வெளி இணைப்புகள்
* Can Our Jets Support the Guys on the Ground? – *Popular Science*
* The Forward Air Controller Association
* The ROMAD Locator The home of the current ground FAC
* Operation Anaconda: An Airpower Perspective  – Close air support during [Operation Anaconda], United States Airforce, 2005.

பகுப்பு:போர் வகைகள்
சுலவேசி குயில்

link=//upload.wikimedia.org/wikipedia/commons/thumb/b/b9/Sulawesi_cuckoo_calling.jpg/220px-Sulawesi_cuckoo_calling.jpg|thumb
**சுலவேசி குயில்** (*Sulawesi cuckoo*)(*குக்குலசு கிராசிரோசிட்ரிசு*) என்பது குகுலிடே குடும்பத்தில் உள்ள ஒரு வகை குயில் சிற்றினம் ஆகும். இது பெரும்பாலும் **சுலவேசி பருந்து-குயில்** என்று அழைக்கப்படுகிறது. ஆனால் மற்ற பருந்து-குயில்களுடன் தொடர்புடையதாகத் தெரியவில்லை. இது இந்தோனேசியாவில் உள்ள சுலவேசி தீவில் மட்டுமே காணப்படும் அகணிய உயிரி ஆகும். அதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## மேற்கோள்கள்
விஜய் குமார் யாதவ்

**விஜய குமார் யாதவ்** (பிறப்பு 15 ஏப்ரல் 1996) என்பவர் இந்தியாவினைச் சேர்ந்த ஜூடோ விளையாட்டு வீரர் ஆவர். இவர் 2022 பொதுநலவாய விளையாட்டுப் போட்டியில் 60 கிலோ எடைப் பிரிவில் போட்டியிடும் இந்திய யுடோ வீரர் ஆவார்.  இப்போட்டியில் இவர் சைப்ரசின் பெட்ரோசு கிறிசுடோடூலிடைசை வீழ்த்தி வெண்கலப் பதக்கத்தை வென்றார்.

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
இச்சாமதி மாவட்டம்

**இச்சாமதி மாவட்டம்** (**Ichamati district**) இந்தியாவின் மேற்கு வங்காள மாநிலத்தின் 30 மாவட்டங்களில் ஒன்றாகும். 2022-ஆம் ஆண்டில் புதிதாக நிறுவப்பட்ட 7 மாவட்டங்களில் இதுவும் ஒன்றாகும்.  வடக்கு 24 பர்கனா மாவட்டத்தின் சில வருவாய் வட்டங்களைக் கொண்டு இப்புதிய மாவட்டத்தை நிறுவ மேற்கு வங்காள அமைச்சரவை 1 ஆகஸ்டு 2022 அன்று முடிவு செய்துள்ளது. இம்மாவட்டத்தின் நிர்வாகத் தலைமையிட நகரம் பங்கான் நகரம் ஆகும்.

## கல்வி
* தீனபந்து மகாவித்தியாலயா
* ஜோகேந்திரநாத் மண்டல் ஸ்மிருதி மகாவித்தியாலயா
* பி. ஆர். தாக்கூர் அரசு கல்லூரி 
* அம்பேத்கர் சப்தரிஷி மகாவித்தியாலயா  
* கைக்காடா அரசு பாலிடெக்னிக்
## மேற்கோள்கள்

பகுப்பு:மேற்கு வங்காளத்தில் நிறுவத் திட்டமிட்டுள்ள மாவட்டங்கள்
பகுப்பு:மேற்கு வங்காள மாவட்டங்கள்
பங்கான்

**பங்கான்** (**Bangaon**), இந்தியாவின் மேற்கு வங்காள மாநிலத்தில் 2022-ஆம் ஆண்டில் புதிதாக நிறுவப்படவுள்ள இச்சாமதி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் வங்காள தேசம் எல்லைக்கு அருகே அமைந்துள்ளது.  முன்னர் இந்நகரம் வடக்கு 24 பர்கனா மாவட்டத்தில் இருந்தது.

## அமைவிடம்
பங்கான் நகரம், கொல்கத்தாவிற்கு வடகிழக்கே 80 கிலோ மீட்டர் தொலைவில், இச்சாமதி ஆற்றின் கரையில் அமைந்துள்ளது. 
## போக்குவரத்து
3 நடைமேடைகள் கொண்ட பங்கான் சந்திப்பு தொடருந்து நிலையம்  கொல்கத்தா போன்ற நகரங்களுடன் இணைக்கப்பட்டுள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி பன்கான் நகரத்தின் மொத்த மக்கள் தொகை  1,08,864 ஆகும். மக்கள் தொகையில் ஆண்கள்  55,382	 மற்றும்  53,482 பெண்கள்   உள்ளனர். பாலின விகிதம் 1000 ஆண்களுக்கு 966	 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 8,863 ஆகும். இதன் சராசரி எழுத்தறிவு  89.70%  ஆகும்.  இதன் மக்கள் தொகையில் இந்துக்கள் 96.66%, இசுலாமியர்கள் 2.85%, கிறித்துவர்கள் 0.25 % மற்றும் பிறர் 0.48%  ஆக உள்ளனர். 
## கல்வி
* தீனபந்து அரசுக் கல்லூரி).
## மேற்கோள்கள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
2022 பிரான்சு வறட்சி

**2022 பிரான்சு வறட்சி** (*2022 France drought*) பிரான்சு நாட்டின் வரலாற்றில் மிகவும் மோசமான வறட்சியாகக் கருதப்படுகிறது. பிரான்சு நாட்டில்  உள்ள பல்வேறு பகுதிகளிலும் வரலாறு காணாத அளவிற்கு வறட்சி அதிகரித்துள்ளது. கோடை காலம் தொடங்கியது முதல் நாட்டில் மூன்று முறை வெப்ப அலை வீசியுள்ளது. நாட்டின் பல பகுதிகளிலும் நீர் இருப்பு குறைந்துள்ளதால் விவசாயிகளும், கடும் வறட்சியினால் சுற்றுச்சூழலும் பாதிக்கப்பட்டு பல்வேறு உயிரினங்கள் பெருமளவில் பாதிக்கப்பட்டுள்ளன என்று கூறி பிரான்சின் பிரதம மந்திரி எலிசபெத் போரன் இதை உறுதிப்படுத்தியுள்ளார். 

ஆகத்து மாதத்தில் 100 கிராமங்கள் குடிநீரின்றி தவித்தன. இதனால் 93 பிராந்தியங்களில் நீர் பயன்பாடு தடைசெய்யப்பட்டுள்ளது. கடந்த 60 ஆண்டுகளில் இல்லாத அளவு சூலை மாதத்தில் பிரான்சு நாட்டை தாக்கிய வெப்ப அலைகளால் இவ்வறட்சி ஏற்பட்டதாக கூறப்படுகிறது. மேலும் வெப்பம் தொடரலாம் என்பதாலும் மழையின்மை காரணமாகவும் நாடு கடும் வறட்சி எச்சரிக்கை நிலையில் வைக்கப்பட்டுள்ளது.
## மேற்கோள்கள்

பகுப்பு:2022 நிகழ்வுகள்
பகுப்பு:பிரான்சு
பகுப்பு:பிரான்சின் புவியியல்
ஜோன் புரூக்

**ஜோன் புரூக்** (ஆங்கிலம்: *John Brooke* அல்லது *John Brooke Johnson Brooke*); (பிறப்பு: 1823 – இறப்பு: 1 டிசம்பர் 1868), சரவாக் இராச்சியத்தின் வெள்ளை இராஜா (Raj of Sarawak) புரூக் பரம்பரையில், 1848-ஆம் ஆண்டில், ராஜா மூடா *(Rajah Muda)* பதவியை வகித்தவர். ராஜா மூடா என்பது ஓர் இளவரசரைக் குறிக்கும் பதவிச் சொல் ஆகும்.

ஜோன் புரூக்குடன் ஏற்பட்ட கருத்து வேறுபாடுகளினால், தன்னுடைய தம்பி சார்லசு புரூக் என்பவருக்குத் தன் மரபுரிமை பதவியை விட்டுக் கொடுத்தார்.

1823-ஆம் ஆண்டில் இங்கிலாந்தில் பிறந்தவர். தந்தையாரின் பெயர் பிரான்சிஸ் சார்லஸ் ஜான்சன் *(Francis Charles Johnson).* தாயாரின் பெயர் எம்மா பிரான்சிஸ் புரூக் *(Emma Frances Brooke).* எம்மா பிரான்சிஸ், சரவாக்கின் முதல் இராஜாவான ஜேம்ஸ் புரூக்கின் அக்கா ஆவார்.

ஜோன் புரூக், 1837-ஆம் ஆண்டில் ராயலிஸ்ட் *(Royalist)* கப்பலில் மத்திய கிழக்கு நாடுகளுக்குப் பயணம் மேற்கொண்டவர். பின்னர் ஐக்கிய இராச்சியத்தின் இராணுவப் படையில் சேர்ந்து, ஒன்பது ஆண்டுகளில், தளபதி பதவிக்கு உயர்ந்தவர். 
 
### லபுவான் கூச்சிங் பணிகள்

பின்னர் 1848-ஆம் ஆண்டு இராணுவப் படையில் இருந்து விலகி, சரவாக்கிற்கு வந்தார். ராஜா மூடா *(Rajah Muda)* பதவியை ஏற்றுக் கொண்டு, தன் மாமா ஜேம்சு புரூக்கிற்கு உதவியாக இருந்தார். கொஞ்ச காலம் லபுவான் பகுதியில் சேவை செய்தார். பின்னர் பெரும்பாலும் கூச்சிங் நகரிலேயே பணிகள் தொடர்ந்தன.

1856-ஆம் ஆண்டில் அன்னே கிராண்ட் *(Anne Grant)* ஸ்காட்லாந்தில் திருமணம் செய்து கொண்டார். பின்னர் இவர்கள் கூச்சிங்கில் வசிக்கத் தொடங்கினர். அங்கு அவர்களுக்கு பசில் *(Basil)* (1857-1860), மற்றும் ஜான் சார்லஸ் இவ்லின் ஹோப் *(John Charles Evelyn Hope)* (1858-1934) ஆகிய இரு மகன்கள் பிறந்தனர்.

### இரண்டாவது திருமணம்

இரண்டாவது மகன் ஹோப் பிறந்த சிறிது நேரத்திலேயே அன்னே கிராண்ட் இறந்து விட்டார். பின்னர் ஜூலியானா கரோலின் வெல்ஸ்டெடுட் *(Juliana Caroline Welstead)* என்பவருடன் இரண்டாவது திருமணம். இரண்டு ஆண்டுகளில் மாடில்டா ஆக்னஸ் *(Matilda Agnes)* (1862-1943) எனும் மகள் பிறந்தார். மகள் பிறந்து ஓர் ஆண்டில் இரண்டாவது மனைவி ஜூலியானாவும் இறந்து விட்டார்.

1862-ஆம் ஆண்டில் நடைபெற்ற முக்கா போரில் *(Battle off Mukah)* ஜேம்சு புரூக்கிற்கு உதவியாக இருந்தார். 1868-ஆம் ஆண்டு நீண்ட நோய்க்குப் பிறகு, இங்கிலாந்தில் அவுன்ஸ்லோ *(Hounslow)* எனும் இடத்தில் காலமானார்.

## வெள்ளை இராஜா வம்சாவழியினர்

## மேற்கோள்கள்

## வெளி இணைப்புகள்
* The Brooke Trust – **புரூக் வம்சத்தின் பாரம்பரியம் பற்றிய கூடுதல் தகவல்கள்**

## மேலும் காண்க

பகுப்பு:போர்னியோ
பகுப்பு:சரவாக் அரசியல்வாதிகள்
பகுப்பு:சரவாக் வரலாறு
பகுப்பு:மலேசிய வரலாறு
வகுப்பறை மேலாண்மை

link=//upload.wikimedia.org/wikipedia/commons/thumb/3/34/Syrian_refugee_children_in_a_Lebanese_school_classroom_%2815101234827%29.jpg/300px-Syrian_refugee_children_in_a_Lebanese_school_classroom_%2815101234827%29.jpg|alt=Children at desks in a classroom. One child raises her hand.|thumb|300x300px| குழந்தைகள் பேச விரும்பும் போது கைகளை உயர்த்துவது போன்ற நடைமுறைகளை நிறுவுவது ஒரு வகை வகுப்பறை மேலாண்மை நுட்பமாகும்.
**வகுப்பறை மேலாண்மை** (Classroom management) என்பது கற்றல்-கற்பித்தல் மாணவர்களின் இடையூறு இன்றி  சீராக இயங்குவதை உறுதி செய்யும் செயல்முறையை விவரிக்க ஆசிரியர்கள் பயன்படுத்தும் சொல்லாகும். சீர்குலைக்கும் நடத்தையை முன்கூட்டியே தடுப்பதையும், அது நடந்த பிறகு திறம்பட கையாள்வதையும் இந்த வார்த்தை குறிக்கிறது.

பல ஆசிரியர்களுக்கு கற்பித்தல் கடினமான அம்சமாகும். வகுப்பறை மேலாண்மையில் ஏற்படும் பிரச்சனைகளால் சிலர் கற்பித்தல் பணியினை விட்டு விலகுகின்றனர். 1981 ஆம் ஆண்டில், அமெரிக்க தேசிய கல்விச் சங்கம் 36% ஆசிரியர்கள் தங்களுக்கு மீண்டும் தங்களது பணியினை தேர்வு செய்யும் வாய்ப்பு கிடைக்கும்பட்சத்தில் தாங்கள் மீண்டும் கற்பித்தல் பணிக்கு செல்லமாட்டோம் என்று கூறியதாக அறிவித்தது.இதற்கு மாணவர்களின் எதிர்மறை மனப்பான்மையும் ஒழுக்கமும் ஒரு முக்கியக் காரணமாகும்.

மொசுக்கோவிட்சு ஹேமனின் கூற்றுப்படி (1976) படி, ஓர் ஆசிரியர் தங்கள் வகுப்பறையின் கட்டுப்பாட்டை இழந்தவுடன், அந்தக் கட்டுப்பாட்டை மீண்டும் பெறுவது அவர்களுக்கு மிகவும் கடினமாகிறது.

## இவற்றையும் காண்க
* கல்வி உளவியல்

## சான்றுகள்


*

பகுப்பு:பள்ளி மற்றும் வகுப்பறை நடத்தை
பாசிர்ஹத்

**பாசிர்ஹத்** (**Basirhat**), இந்தியாவின் மேற்கு வங்காள மாநிலத்தில் உள்ள வடக்கு 24 பர்கான மாவட்டத்தில் உள்ள நகரமும், நகராட்சியும் ஆகும். இந்நகரம் இச்சாமதி ஆற்றின் கரையில் அமைந்துள்ளது. இந்நகரம் கொல்கத்தாவிற்கு வடகிழக்கே 67 கிலோ மீட்டர் தொலைவில் உள்ளது. இந்நகரம் இந்தியா-வங்காள தேசம் எல்லைப்புறத்தில் அமைந்துள்ளது. 
## புவியியல்

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, பாசிர்ஹாத் நகரத்தின்  மொத்த மக்கள் தொகை 125,254  ஆகும். மக்கள் தொகையில் ஆண்கள் 63,223  மற்றும்  62,031 பெண்கள்   உள்ளனர். பாலின விகிதம் 1000 ஆண்களுக்கு  978	 பெண்கள் வீதம் உள்ளனர்.  இதன் மக்கள் தொகையில் இந்துக்கள் 77.60%, இசுலாமியர்கள் 22.21%  மற்றும் பிறர்  0.20% ஆக உள்ளனர்.  
## கல்வி
* பாசிஹத் அரசுக் கல்லூரி, 1947 
* பாபா சர் இராஜேந்திர உயர்நிலைப்பள்ளி 
 
## மேற்கோள்கள்

## வெளி இணைப்புகள்
* Basirhat Municipality Website
*Paikpara (Basirhat)

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:வடக்கு 24 பர்கனா மாவட்டம்
துகாங்கிடே

**துகாங்கிடே** (*Dugongidae*) என்பது *சைரேனியா* வரிசையில் உள்ள ஒரு குடும்பம் ஆகும். இக்குடும்பத்தில் எஞ்சியிருக்கும் ஒரு சிற்றினம், ஆவுளியா (து*கோங் துகோன்*) ஆகும். சமீபத்தில் அழிந்துபோன சிற்றினமாக, இசுடெல்லர்சு கடல் பசு (கை*ட்ரோடாமலிசு ஜிகாசு*) மற்றும் புதை படிவ பதிவுகளிலிருந்து அறியப்பட்ட பல அழிந்துபோன சிற்றினங்களும் இக்குடும்பத்திலிருந்தன.
[link=//upload.wikimedia.org/wikipedia/commons/thumb/1/1a/Dugong_skeleton_displayed_at_Philippine_National_Museum.jpg/220px-Dugong_skeleton_displayed_at_Philippine_National_Museum.jpg|thumb| [ஆவுளியா எலும்புக்கூடு, பிலிப்பீன்சு தேசிய அருங்காட்சியகம்]]
துகாங்கிடேயின் உடல் எடையானது இளம் உயிரிகள் என்றால் 217 முதல் 307 கிலோ வரையும், வயது வந்த இளம் உயிரி என்றால் 334 முதல் 424 வரையும் நன்கு வளர்ந்த உயிரிகள் என்றால் 435 முதல் 568.5 வரையும் காணப்படும். இதனுடைய உடலின் வெப்பநிலை 24 முதல் 34.2 °Cவரை மாறுபடும். இதயத் துடிப்பு அளவீடுகள் 40 முதல் 96 பிபிஎம் வரை இருக்கும். இவை தனிப்பட்ட துகாங்குகளுக்கு இடையில் மாறுபடும். தண்ணீருக்கு வெளியே இதன் சுவாச விகிதம் 1 முதல் 33 வரை இருக்கும். 

## வகைப்பாட்டியல்
* குடும்பம் **தூகாங்கிடே**
** பேரினம் † *அனிசோசிரன்*
** பேரினம் † *கரிபோசிரன்*
** இனம் † *இந்தோசைரன்*
** பேரினம் † *லெந்தியரெனியம்*
** பேரினம் † *கௌபித்தேரியம்*
** பேரினம் † *பாராலித்தேரியம்*
** பேரினம் † *பிரிசுகோசிரன்*
** பேரினம் † *புரோகோலிகோர்*
** பேரினம் † *சிரேனவசு*
** துணைக் குடும்பம் †கேலிதேரினே
*** பேரினம் † *காலித்தேரியம்* (*நோமென் துபியம்*)
** துணைக் குடும்பம் தூகாங்கினே
*** பேரினம் † *பாரதிசைரென்*
*** பேரினம் † *காலிசுடோசைரன்* 
*** பேரினம் † *கிரெனாடோசைரன்*
*** பேரினம் † *கோரிசுடோசிரன்*
*** பேரினம் † *குலேபிரேரியம்*
*** பேரினம் † *டையோப்ளோதெரியம்*
*** பேரினம் † *டொம்னிங்கியா*
*** *[[ஆவுளியா|துகாங்]]* பேரினம்
**** சிற்றினம் *[[ஆவுளியா|துகாங் தூகான்]],* *துகாங்*
*** பேரினம் † *இட்டாலோசிரன்* 
*** பேரினம் † *குட்சிசிரன்*
*** பேரினம் † *நானோசிரன்*
*** பேரினம் † *நோரோசிரன்*
*** பேரினம் † *ரைட்டியோடசு*
*** பேரினம் † *சீனோசைரன்*
** துணைக் குடும்பம் †*மெட்டாக்சிதெரினே*
*** பேரினம் † *மெட்டாக்சிதெரியம்*
** துணைக் குடும்பம் † *கைட்ரோடாமலினே*
*** பேரினம் † *டுசிசிரன்*
*** பேரினம் † *கைட்ரோடமாலிசு*
**** சிற்றினம் † *கைட்ரோடமாலிசு* *குயுசிடே*
**** சிற்றினம் † *கைட்ரோடமாலிசு* *இசுபைசா*
**** சிற்றினம் † *கைட்ரோடமாலிசு ஜிகாசு*, இசுடெல்லர்சு கடல் பசு

*ஈயோசைரன், ஈயோதெரொய்ட்சு* மற்றும் மற்றும் *புரோடோதெரியம்* ஆகியவை கடந்த காலத்தில் காலிதெரினேயின் கீழ் வைக்கப்பட்டிருந்தது. ஆனால் சமீபத்திய விலங்கின பகுப்பாய்விற்குப் பின் இந்த வகைகளை திரிசெச்சிடே மற்றும் தூகோனிடே ஆகியவற்றால் உருவாக்கப்பட்ட உயிரினக் கிளையின் அடித்தளமாக மீட்டெடுக்கப்பட்டது. மேலும், தூகோனினே மற்றும் *கைட்ரோடாமலினே* ஆகிய துணைக்குடும்பங்களைப் பொறுத்தமட்டில் கேலிதேரினே பலபிரிவுகள் கொண்டதாகும். மேலும் பெயரின் பயன்பாடு நிறுத்தப்பட வேண்டும், ஏனெனில் வகை இனமானது கண்டறிதல் இல்லாத பல்லை அடிப்படையாகக் கொண்டது.

## தொகுதிவரலாறு

## மேற்கோள்கள்

பகுப்பு:பாலூட்டிக் குடும்பங்கள்
ஆத்திரேலிய விலங்குவள தகவல் தொகுதி

**ஆத்திரேலிய விலங்குவள தகவல் தொகுதி** (*Australian Faunal Directory*) என்பது ஆத்திரேலியாவில் காணப்படும் அனைத்து விலங்கு இனங்களின் வகைபாட்டியல் மற்றும் உயிரியல் தகவல்களின் இணையவழிப் பட்டியல் ஆகும். இது ஆத்திரேலியா அரசாங்கத்தின் வளங்குன்றா மேலாண்மை, சுற்றுச்சூழல், நீர், மக்கள் தொகை மற்றும் சமூகங்கள் துறையின் திட்டமாகும். மே 12, 2021க்குள், ஆத்திரேலிய விலங்கின தகவல் தொகுதியில் 126,442 சிற்றினங்கள் மற்றும் துணையினங்கள் பற்றிய தகவல்கள் சேகரிக்கப்பட்டுள்ளன. இது ஆத்திரேலியாவின் நிறுத்தப்பட்ட *விலங்கியல் பட்டியலின்* தரவுகளையும் உள்ளடக்கியது. மேலும் இது தொடர்ந்து குறிப்பிட்ட காலப்பகுதியில் புதுப்பிக்கப்படுகிறது. 1980களில் தொடங்கப்பட்டது, இது "நிலவாழ் முதுகெலும்புகள், எறும்புகள் மற்றும் கடல் விலங்கினங்கள் உட்பட அனைத்து ஆத்திரேலிய விலங்கினங்களின் பட்டியலையும்" தொகுத்து, "ஆத்திரேலிய உயிரியவகைப்பாட்டியல் தகவலமைப்பை" உருவாக்குவது இதனுடைய இலக்குகளில் ஒன்றாக நிர்ணயித்துள்ளது.

## மேற்கோள்கள்

* http://www.environment.gov.au/science/abrs/publications/fauna
* http://www.environment.gov.au/science/abrs/publications/zoological-catalogue-of-australia

## வெளி இணைப்புகள்

* 

பகுப்பு:ஆத்திரேலியா
ஈமு (ஆய்விதழ்)

**ஈமு** (*Emu-journal)*, *ஆசுட்ரல் பறவையியல்* என்ற துணைத்தலைப்புடன் வெளிவருவது, ஆத்திரேலிய பறவை வாழ்க்கையின் (*பேர்ட்லைப் ஆஸ்திரேலியா*)(முன்னர் அரச ஆத்திரேலிய பறவையியல் வல்லுநர்கள் ஒன்றியம்) சக மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழ் 1901-ல் நிறுவப்பட்டது. ஆத்திரேலியாவில் வெளியிடப்படும் பழமையான பறவையியல் ஆய்விதழ் இதுவாகும். இதன் தற்போதைய தலைமை தொகுப்பாசிரியர் கேட் புக்கானன் (டீக்கின் பல்கலைக்கழகம்). 2016ஆம் ஆண்டு வரை பொதுநலவாய அறிவியல் தொழிலக ஆராய்ச்சி நிறுவன வெளியீடாக அரச அத்திரேலியா பறவையியல் வல்லுநர்கள் ஒன்றியத்திற்காகக் காலாண்டுக்கு ஒருமுறை வெளியாகும் ஆய்விதழாக வெளியிடப்பட்டது. *[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கைகளின்படி]]*, இந்த ஆய்விதழின் 2021ஆம் ஆண்டு தாக்கக் காரணி 1.438ஐக் கொண்டுள்ளது. இது "பறவையியல்" பிரிவில் உள்ள 22 இதழ்களில் 4வது இடத்தைப் பிடித்துள்ளது.

## மேற்கோள்கள்

பகுப்பு:ஆங்கில அறிவியல் ஆய்விதழ்கள்
பகுப்பு:விலங்கியல் ஆய்விதழ்கள்
பகுப்பு:பறவையியல்
எட்டாம் தாலமி

**எட்டாம் தாலமி** (**Ptolemy VIII Euergetes II Tryphon**) பண்டைய எகிப்தை ஆண்ட கிரேக்க தாலமி வம்சத்தின் 7வது பார்வோன் ஆவார். மன்னர்  ஐந்தாம் தாலமிக்கும், இராணி முதலாம் கிளியோபாட்ராவுக்கும் பிறந்த எட்டாம் தாலமி. இவர் அரியணை போட்டியில் தனது மூத்த உடன்பிறப்புகளான ஆறாம் தாலமி மற்றும் இரண்டாம் கிளியோபாட்ராவுடன் அரசியல் மற்றும் இராணுவ ரீதியாக பிணக்குகள் கொண்டிருந்தார். 

ஆறாம் சிரியா போரின் போது, எட்டாம் தாலமி தனது சகோதரர்களுடன் எகிப்தின் ஆட்சியைப் பகிர்ந்து கொண்டார். போரின் போது ஆறாம் தாலமி சிரியா நாட்டுப் போர் வீரர்களிடம் பிடிபட்டார். எனவே எட்டாம் தாலமி முழு உரிமையுடன் எகிப்தை ஆண்டார். சிரியா போர் முடிவில் ஏற்பட்ட உடன்படிக்கையால் சிரியா படைகளிடமிருந்து விடுவிக்கப்பட்ட ஆறாம் தாலமி கிமு 168-இல் எகிப்தின் அரியணை ஏறினார். இருவருக்கும் இடையே பிணக்குகள் தீரவில்லை. கிமு 164-இல்  எட்டாம் தாலமியை எகிப்திலிருந்து சைப்ரஸ் தீவிற்கு துரத்தி விட்டு, மீண்டும் ஆறாம் தாலமி எகிப்தின் அரியணை ஏறினார். 

கிமு 145-இல் ஆறாம் தாலமியின் மறைவிற்குப் பின்னர், சைப்பிரஸ் தீவிலிருந்து எகிப்திற்கு திரும்பி வந்த எட்டாம் தாலமி, தனது சகோதரியான  இரண்டாம் கிளியோபாட்ராவுடன் எகிப்தின் ஆட்சியை பகிர்ந்து கொண்டார். 

எட்டாம் தாலமி தனது உறவுப் பெண் மூன்றாம் கிளியோபாட்ராவை மண்ந்து கொண்டு, எகிப்தின் இணை ஆட்சியாளராக பதவி கொடுத்தார். இதனால் கீழ் எகிப்தில் கிரேக்கர்கள் கிமு 132 முதல் 126 முடிய கிளர்ச்சி செய்தனர். இக்கிளர்ச்சியை இரண்டாம் கிளியோபாட்ரா அடக்கி கீழ் எகிப்தை தனது அதிகாரத்தின் கீழ் கொண்டு வந்தார். இதனால் மேல் எகிப்தை எட்டாம் தாலமியும், இரண்டாம் மனைவியான மூன்றாம் கிளியோபாட்ராவும்  இணைந்து ஆட்சி செய்தனர். ஆனால் எகிப்திய மக்கள் எட்டாம் தாலமியின் பக்கம் நின்றதால், கீழ் எகிப்தை ஆண்ட இரண்டாம் கிளியோபாட்ராவை போரில் வீழ்த்தி, எகிப்து முழுவதும் தனது குடும்ப ஆட்சியின் கீழ் கிமு 116 முடிய ஆண்டார். எட்டாம் தாலமியின் மறைவுக்குப் பின்னர் அவரது மகன் ஒன்பதாம் தாலமி மன்னராகவும், அவரது தாய் இரண்டாம் கிளியோபாட்ரா இணை ஆட்சியாளராகவும் செயல்பட்டனர்.

## இதனையும் காண்க
* பண்டைய எகிப்திய பார்வோன்கள்
## மேற்கோள்கள்

## ஆதார நூற்பட்டியல்
*
* Peter Green, *Alexander to Actium* (University of California Press, 1990) 
*
* Peter Nadig, *Zwischen König und Karikatur: Das Bild Ptolemaios’ VIII. im Spannungsfeld der Überlieferung* (C.H. Beck, 2007) 

## வெளி இணைப்புகள்
*Ptolemy Euergetes&nbsp;II at LacusCurtius &mdash; (Chapter&nbsp;X of E.&nbsp;R&nbsp;Bevan's *House of Ptolemy*, 1923)
* The Will of Ptolemy&nbsp;VIII 

பகுப்பு:எகிப்திய மன்னர்கள்
பகுப்பு:தாலமி வம்சம்
பகுப்பு:பண்டைய எகிப்து
கருங்குயில்

**கருங்குயில்** (*குக்குலசு கிளாமோசசு*) என்பது குகுலிடே குடும்பத்தில் உள்ள ஒரு சிற்றினமாகும். இந்த சிற்றினம் சகாரா கீழமை ஆப்பிரிக்காவில் பரவலாகக் காணப்படுகின்றது. இச்சிற்றினத்தின் கீழ் இரண்டு துணையினங்கள் உள்ளன. இந்த குயில் மிகவும் பரந்த வரம்பைக் கொண்டுள்ளது. எனவே இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.

## விளக்கம்
கருங்குயில் நடுத்தர அளவிலான குயிலாகும். ஆண் பெண் இனங்கள் ஒரே மாதிரியானவை. இறகுகள் கிளையினங்களில் மாறுபடும். *குக்குலசு கிளாமோசசு கிளாமோசசின்* மேல் பகுதி கருப்பு நிறத்தில் பச்சை, பலகைச்-சாம்பல் இறக்கைகளுடன் கருப்பு முனை வெள்ளை வாலுடன் இருக்கும். சில சமயங்களில் வெளிப்புற இறகுகள் பட்டை அல்லது வெள்ளை புள்ளி அல்லது பழுப்பாகக் காணப்படும். *குக்குலசு கிளாமோசசு கபோனென்சிசு* பெரும்பாலும் கருப்பு நிறத்தில் சிவப்பு தொண்டை மற்றும் வயிற்றுப் பகுதியில் கருப்பு மற்றும் வெள்ளை பட்டையுடன் காணப்படும்.

## பரவலும் வாழிடமும்
*குக்குலசு கிளாமோசசு கபோனென்சிசு* என்ற துணையினம் மத்திய ஆபிரிக்காவில் வசிக்கின்றது. அதேசமயம் தென்னாப்பிரிக்காவின் துணையினமான *குக்குலசு கிளாமோசசு கிளாமோச*சு வலசைப் போகக்கூடியது. செப்டம்பர் முதல் திசம்பர் வரை தென்னாப்பிரிக்காவிற்கு இனப்பெருக்கம் செய்ய வலசைச் செல்லும். மார்ச் மாதத்தில் மத்திய, கிழக்கு மற்றும் மேற்கு ஆப்பிரிக்காவிற்கு நகரும். இந்த இனத்தின் வரம்பு லைபீரியாவிலிருந்து கிழக்கில் எத்தியோப்பியா மற்றும் அங்கோலா மற்றும் தென்னாப்பிரிக்கா வரை பரவியுள்ளது. இது ஒரு வனப்பகுதி பறவை. ஆனால் அடர்ந்த காடுகளின் உட்புறத்தைத் தவிர்க்கிறது. அகாசியா வனப்பகுதி, முட்செடிகள், ஆற்றங்கரை வனப்பகுதி, தோட்டங்கள் மற்றும் கிராமங்களைச் சுற்றியுள்ள மரங்களை விரும்புகிறது.

## சூழலியல்
கருங்குயில் முக்கியமாகக் கம்பளிப்பூச்சிகளை உண்கிறது. பறந்து செல்லும் பூச்சிகள், வண்டுகள், வெட்டுக்கிளிகள் உள்ளிட்ட பிற பூச்சிகள், கறையான்கள், எறும்புகள் மற்றும் பறவைகளின் முட்டைகளையும் சாப்பிடுகிறது.

கருங்குயில் குஞ்சு ஒட்டுண்ணி வகையாகும். இதன் முக்கிய புரவலன்களாக புதர் கீச்சான்கள், குறிப்பாக வெப்பமண்டல பூபோ மற்றும் கருஞ்சிவப்பு-மார்பக கீச்சான் உள்ளது.  பூபூவின் கூட்டில் முட்டையிடும் போது, முட்டைகள் சுமார் பதினான்கு நாட்களுக்குப் பிறகு, பூபூவின் முட்டைகளுக்கு மூன்று நாட்களுக்கு முன்பு குஞ்சு பொரிக்கும். பொதுவாகக் குஞ்சு பொரித்த முப்பது மணி நேரத்திற்குள் கருங்குயில் குஞ்சுகள் மற்ற முட்டைகளைக் கூட்டைவிட்டு வெளியேற்றிவிடும். பின்னர், சுமார் பதினாறு நாட்களில் கூட்டை விட்டு வெளியேறுகிறது. வளர்ப்பு பெற்றோர்கள் மூன்று வாரங்களுக்கு இக்குஞ்சுகளுக்கு உணவளிக்கும்.

## மேற்கோள்கள்


## வெளி இணைப்புகள்

* கருப்பு குக்கூ - தென் ஆப்பிரிக்க பறவைகளின் அட்லஸில் உள்ள இனங்கள் உரை .

பகுப்பு:குயில்கள்
ஊர்வசி செ. அமிர்தராஜ்

**ஊர்வசி செ. அமிர்தராஜ்** (*S. Amirtharaj*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். தூத்துக்குடி மாவட்டத்தினைச் சார்ந்த இவர் ஐக்கிய இராச்சியத்தில் வணிக மேலாண்மையில் முதுநிலைப் பட்டம் பெற்றுள்ளார். இவர் 2021-ல் இந்திய தேசிய காங்கிரசு வேட்பாளராகப் போட்டியிட்டு ஸ்ரீவைகுண்டம் சட்டமன்றத் தொகுதியிலிருந்து தேர்ந்தெடுக்கப்பட்டார்.

## தேர்தல் முடிவு
தமிழ்நாடு சட்டமன்றத் தேர்தல், 2021: ஸ்ரீவைகுண்டம் 

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
அரியட் வின்சுலோ

**அரியட் உவாட்சுவர்த் வின்சுலோ** (*Harriet Wadsworth Winslow*; 9 ஏப்ரல் 1796 – 14 சனவரி 1833) என்பவர் வெளிநாட்டுப் பணிகளுக்கான அமெரிக்க ஆணையர் குழுவில் இணைந்த ஒரு முக்கிய மறைப்பணியாளர் ஆவார்.

ஐக்கிய அமெரிக்காவின் கனெடிகட் மாநிலத்தில் நோரிச் என்ற இடத்தில் 1796 இல் இவர் பிறந்தார். இவர் தனது 23-ஆவது அகவையில் 1819 சனவரி 9 இல் சக மறைப்பணியாளரான வண. மிரோன் வின்சுலோவை மணந்தார். இவர்கள் இருவரும் அமெரிக்க இலங்கை மறைப்பணியின் ஒரு பகுதியாக இலங்கைக்கு அனுப்பப்பட்டனர். இவர்கள் 1819 சூன் 8 இல் இலங்கை வந்து சேர்ந்தனர்.

இவர்கள் 1820 பெப்ரவரி 17 இல் யாழ்ப்பாணம் வந்து சேர்ந்து, தமிழர்கள் மத்தியில் பணியாற்றிய உடுவில் மடப்பள்ளியில் நிலைகொண்டனர். அரியட் பெண்களின் கல்வியில் குறிப்பாகக் கவனம் செலுத்தினார். இவர் யாழ்ப்பாணம், உடுவிலில் உடுவில் மகளிர் கல்லூரியை ஆசியாவின் முதல் பெண்கள் உறைவிடப் பள்ளியாக 1824 சனவரியில் நிறுவினார். இக்கல்லூரியின் முதலாவது அதிபராகவும் பணியாற்றினார். இது மறைப்பணிக்கான மடப்பள்ளி என்றும் பெண்கள் மத்திய பள்ளி என்றும் அழைக்கப்பட்டது. அரியட் எண் கணிதம், புவியியல் ஆகிய பாடங்களில் கவனம் செலுத்தினார். தையல் மற்றும் வீட்டுக் கலைகளில் அறிவுறுத்தல்களை மேற்பார்வையிட்டார். பள்ளியின் ஆன்மிக வாழ்வில் ஆழ்ந்த அக்கறை கொண்ட இவர், தனது சொந்தக் குழந்தைகளைப் போலவே, ஒவ்வொரு நாளும் ஒரு சிறுமியை தனது பிரார்த்தனையில் நினைவுகூர்ந்தார். முதல் 50 ஆண்டுகளில் பட்டம் பெற்ற ஒவ்வொரு பெண்ணும் கிறித்தவர்களாக மாறினர். வின்சுலோ அவரது கணவரின் செயலாளராகவும் பணியாற்றினார். 1833 சனவரி 14 திங்கட்கிழமை காலையில் இறந்தார். இவரது இறப்புச் செய்தி அமெரிக்காவை எட்ட முன்னரே, அரியட்டின் ஒரு சகோதரி, எலிசபெத் கோயிட் அட்சிங்சு 1833 சூலை மாதம் அமெரிக்க இலங்கை மறைப்பணியில் சேர்ந்து கப்பலில் இலங்கை வந்து சேர்ந்தார். இவரது ஏனைய சகோதரிகளான சார்லோட் எச். செரி, அரியட் ஜோனா பெரி ஆகிய இரு சகோதரிகளுக்கு அருகில் அரியட் அடக்கம் செய்யப்பட்டார். 

மிரோன் வின்சுலோ தனது மனைவியின் நினைவுக் குறிப்பை எழுதி, அவர் இறந்து இரண்டு ஆண்டுகளுக்குப் பிறகு 1835 ஆம் ஆண்டில் அதை வெளியிட்டார். 

## மேற்கோள்கள்

## வெளி இணைப்புகள்
*Winslow, Miron. A Memoir of Mrs. Harriet Wadsworth Winslow, Combining a Sketch of the Ceylon Mission. New York: American Tract Society, 1835.

பகுப்பு:1796 பிறப்புகள்
பகுப்பு:1833 இறப்புகள்
பகுப்பு:கிறித்தவ போதகர்கள்
பகுப்பு:அமெரிக்க இலங்கை மறைப்பணி
கச்சநத்தம்

**கச்சநத்தம்** என்பது இந்தியாவின் தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம், சுள்ளாங்குடி கிராம ஊராட்சியில் அமைந்த சிற்றூர் ஆகும்.

இக்கிராமம் திருப்பாச்சேத்தி அருகே அமைந்துள்ளது. கச்சநத்தம் மானாமதுரையிலிருந்து 8 கிலோ மீட்டர் தொலைவிலும், சிவகங்கையிலிருந்து 23 கிலோ மீட்டர் தொலைவிலும், மதுரையிலிருந்து  35 கிலோ மீட்டர் தொலைவிலும் அமைந்துள்ளது. இக்கிராமத்தில் தேவேந்திரகுல வேளாளர்கள் கனிசமான வாழ்கின்றனர்.

இக்கிராமம் மானாமதுரை சட்டமன்றத் தொகுதிக்கும், சிவகங்ககை மக்களவைத் தொகுதிக்கும் உட்பட்டது. இவ்வூரின் முதன்மைத் தொழில் வேளாண்மை ஆகும். இதன் அஞ்சல் சுட்டு எண் 630610. அருகமைந்த தொடருந்து நிலையம் மற்றும் அஞ்சலகம் திருப்பாச்சேத்தி ஆகும்.

## கச்சநத்தம் படுகொலைகள்
கச்சநத்தம் கிராமத்தில் 28 மே 2018 அன்று கோயில் திருவிழாவின் போது ஏற்பட்ட பிணக்குகள் தொடர்பான மோதலில், பட்டியல் சமூகத்தைச் சேர்ந்த இளைஞர்களான ஆறுமுகம், சண்முகநாதன் மற்றும் சந்திரசேகர் ஆகிய 3 மூவரை மற்றொரு தரப்பினர் வெட்டிக் கொலை செய்தனர். மேலும் 5 பேர் படுகாயமடைந்தனர். இக்கொலை வழக்கை சிவகங்கை வன்கொடுமை தடுப்பு சிறப்பு நீதிமன்றம் விசாரணை செய்து, குற்றவாளிகள் 27 பேருக்கு ஆயுள்தண்டனை வழங்கி 5 ஆகஸ்டு 2022 அன்று தீர்ப்பு அளித்தது.

## மேற்கோள்கள்

பகுப்பு:சிவகங்கை மாவட்டத்திலுள்ள கிராமங்கள்
மூன்றாம் கிளியோபாட்ரா

**மூன்றாம் கிளியோபாட்ரா** (**Cleopatra III** கிமு 160/155 – 101) பண்டைய பிற்கால எகிப்திய அரசிகளில் ஒருவர். எகிப்தை ஆண்ட கிரேக்க தாலமி வம்சத்தைச் சேர்ந்த பெண் அரசி ஆவார். 

இவர் முதலில் தனது தாய் இரண்டாம் கிளியோபாட்ரா மற்றும் தனது கணவன் எட்டாம் தாலமியுடன் சேர்ந்து (கிமு 142- 131) வரையிலும் பின்னர் மீண்டும் (கிமு 127 - 116) காலகட்டத்திலும் இணை ஆட்சியாளராக எகிப்தை ஆண்டார். பின்னர் மூன்றாம் கிளியோபாட்ரா தனது மகன்களான ஒன்பதாம் தாலமி மற்றும் பத்தாம் தாலமியுடன் சேர்ந்து (கிமு 116 - 101) காலகட்டத்தில் எகிப்தின் இணை ஆட்சியாளராக ஆட்சி செய்தார்.

கிமு 107-இல் மூன்றாம் கிளியோபாட்ரா, ஒன்பதாம் தாலமியை அலெக்சாந்திரியா நகரத்திலிருந்து துரத்தி விட்டு, தனது மகன் பத்தாம் தாலமியை இணை ஆட்சியாளராகக் கொண்டு எகிப்தை ஆண்டார். ஆறு ஆண்டுகள் கழித்து கிமு 101-இல் பத்தாம் தாலமி, மூன்றாம் கிளியோபாட்ராவைக் கொலை செய்து விட்டு, பத்தாம் தாலமியின் மனைவியும், மூன்றாம் கிளியோபாட்ராவின் பேத்தியுமான மூன்றாம் பெரெனிசை இணை ஆட்சியாளராகக் கொண்டு எகிப்தை ஆட்சி செய்தார்.

## இதனையும் காண்க
* பண்டைய எகிப்திய அரசிகள்
* தாலமி பேரரசு
* தாலமி வம்சம்

## மேற்கோள்கள்

பகுப்பு:தாலமி வம்சம்
பகுப்பு:பெண் பரோவாக்கள்
திருவரங்கம் பெரியார் சிலை

**திருவரங்கம் பெரியார் சிலை** என்பது தென்னிந்தியாவின், தமிழ்நாட்டின், திருச்சிராப்பள்ளி மாவட்டம் திருவரங்கம் அரங்கநாத சுவாமி கோயிலுக்கு அருகில் அம்மா மண்டபம் சாலையில் 1996 இல் அமைக்கப்பட்ட [தந்தை பெரியாரி]ன் சிலை ஆகும்.

== வரலாறு ==
திருவரங்கத்தில் பெரியாருக்கு சிலை அமைக்கவேண்டும் என்ற கோரிக்கை இருந்துவந்தது. இந்நிலையில் 1973 இல் [திருவரங்கம் நகராட்சித் தலைவராக நிறுவன காங்கிரசைச் சேர்ந்த வெங்கடேச தீட்சிதரால் நகரமன்றத்தில் தீர்மானத்தைக் கொண்டுவந்து சிலைவைக்க அனுமதி அளிக்கப்பட்டது. அதைத் தொடர்ந்து தமிழ்நாடு அரசினாலும் 24 சனவரி 1973 அன்று அனுமதி அளிக்கப்பட்டது. 1975இல் சிலை வைப்பதற்கான இடம் ஒதுக்கப்பட்டது. சிலை அமைப்பதற்கு ஏற்பாடுகள் செய்துவந்த நிலையில் நெருக்கடி நிலை அறிவிக்கப்பட்டு அதைத் தொடர்ந்து தமிழ்நாட்டில் இருந்த திமுக அரசு கலைக்கப்பட்டது. இதனால் சிலைவைக்கும் ஏற்பாட்டுப் பணிகள் கிடப்பில் போடப்பட்டன.

கிடப்பில் இருந்த சிலைவைக்கும் பணி 2006 இல் முடுக்கிவிடப்பட்டது. இதனால் 2006 திசம்பர் 24 அன்று சிலை திறப்புக்கு நாள் குறிக்கப்பட்டது. பெரியார் சிலைக்கு பீடம் கட்டப்பட்டு அதில் சீமைக்காரையால் சிலையும் நிறுவப்பட்டு திறப்புவிழாவுக்கு ஏற்பாடாகி இருந்தது. ஆனால் 2006 திசம்பர் 7 அன்று இரவு சமூக விரோதிகள் சிலரால் சிலை உடைக்கப்பட்டது. ஆனால் இதனால் அசராத விழா ஏற்பாட்டுக் குழுவினர் வேறொரு இடத்தில் வைக்க வெண்கலத்தால் செய்யப்பட்டிருந்த  பெரியார் சிலையை பீடத்தில் வைத்து திட்டமிட்டபடி சிலையைத் திறந்தனர்.

## வழக்கு
சிலை வைக்கப்பட்டதை எதிர்த்து சென்னை உயர் நீதிமன்ற மதுரைக் கிளையில் வழக்க போடப்பட்டது. ஆனால் நீதிமன்றம் சிலை வைப்பதை தடுக்க முடியாது என்று உத்தரவு இட்டது.

## சர்ச்சைகள்
2022 சூன் மாதத்தில் சென்னையில் இந்து முன்னணி நடத்திய ஒரு கூட்டத்தில் திரைப்பட சண்டை பயிற்சியாளர் கனல் கண்ணன் திருவரங்கத்தில் உள்ள பெரியார் சிலையை உடைக்கவேண்டும் என்று பேசினார். அதைத் தொடர்ந்து பேசிய பா. ஜ. க தலைவர்களும் அதை ஆதரித்து பேசியது சர்ச்சையை ஏற்படுத்தியது. 

## குறிப்புகள்

பகுப்பு:திருச்சிராப்பள்ளி மாவட்டம்
பகுப்பு:இந்தியாவில் உள்ள வெண்கலச் சிற்பங்கள்
பகுப்பு:பெரியார் ஈ. வெ. இராமசாமி
தி. இராமச்சந்திரன் (அறந்தாங்கி)

**தி. இராமச்சந்திரன்** என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். புதுக்கோட்டை மாவட்டம் அறந்தாங்கியினைச் சேர்ந்த இவர் அமெரிக்க ஐக்கிய நாட்டில் வணிக மேலாண்மையில் இளநிலை பட்டம் பெற்றுள்ளார். இவர் 2021-ல் அறந்தாங்கி சட்டமன்றத் தொகுதியிலிருந்து இந்திய தேசிய காங்கிரசு வேட்பாளராகப் போட்டியிட்டுத் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## போட்டியிட்ட தேர்தல்கள்

## மேற்கோள்கள்

பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஒன்பதாம் தாலமி சோத்தர்

**ஒன்பதாம் தாலமி** (**Ptolemy&nbsp;IX Soter II**), பண்டைய எகிப்தின்  தாலமி பேரரசை ஆண்ட கிரேக்க தாலமி வம்சத்தின் ஒன்பதாம் பார்வோன் ஆவார்.  இவர் எட்டாம் தாலமி-மூன்றாம் கிளியோபாட்ரா தம்பதியரின் மகன் ஆவார்.  இவர் தனது பாட்டியான இரண்டாம் கிளியோபாட்ரா மற்றும் தாய் மூன்றாம் கிளியோபாட்ராவுடன் இணைந்து எகிப்தின் இணை ஆட்சியாளராக கிமு 116 முதல் 107 முடியவும் மற்றும் கிமு 88 முதல் 81 முடிய ஆட்சி செய்தார்.

## இதனையும் காண்க
* தாலமி வம்சம்
* தாலமி பேரரசு
* எலனியக் காலம்
* பண்டைய எகிப்திய பார்வோன்கள்

## மேற்கோள்கள்

## குறிப்புகள்

## உசாத்துணை
*
*
*
*
*

## வெளி இணைப்புகள்

*Ptolemy&nbsp;IX Lathyrus entry in historical sourcebook by Mahlon H. Smith
*Ptolemy&nbsp;IX (Soter) at Thebes  by Robert Ritner

பகுப்பு:எகிப்திய மன்னர்கள்
பகுப்பு:தாலமி வம்சம்
நான்காம் கிளியோபாட்ரா

**நான்காம் கிளியோபாட்ரா** (**Cleopatra IV**),  பண்டைய எகிப்தை ஆண்ட கிரேக்க தாலமி வம்ச பார்வோன் எட்டாம் தாலமி-இராணி மூன்றாம் கிளியோபாட்ராவுக்கு கிமு 138/135-இல் பிறந்தவர். இவர் முதலில் எகிப்தின் பார்வோன் ஒன்பதாம் தாலமியை திருமணம் செய்து கொண்டு எகிப்தின் இணை ஆட்சியாளராக ஆட்சி செய்தார். 

பின்னர் மண முறிவு பெற்று கிரேக்க செலூக்கியப் பேரரசர் ஒன்பதாம் ஆண்டியோக்கசை திருமணம் செய்து கொண்டு, சிரியாவின் இராணி ஆனார். இவருக்கு பனிரெண்டாம் தாலமி,  சைப்பிரஸ் மன்னர் தாலமி, பத்தாம் ஆண்டியோக்கஸ் என மூன்று குழந்தைகள் பிறந்தது. இவர் இளம் வயதில் கிமு 112-இல் மறைந்தார்.

## இதனையும் காண்க
* தாலமி பேரரசு
* தாலமி வம்சம்
* பண்டைய எகிப்திய அரசிகள்
## மேற்கோள்கள்

பகுப்பு:பெண் பரோவாக்கள்
பகுப்பு:தாலமி வம்சம்
வளைந்த அலகுச் சிலம்பன்கள்

**வளைந்த அலகுச் சிலம்பன்கள்** (*Scimitar babbler*) என்பன குருவி வரிசையில் பழைய உலக சிலம்பன்களின் பெரிய குடும்பமாகும். இவை *பொமடோர்கினசு* மற்றும் *ஜபோய்லியா* பேரினங்களின் கீழ் வகைப்படுத்தப்பட்டுள்ள பறவைகளாகும். இவை வெப்பமண்டல ஆசியா பறவைகள். அதிக எண்ணிக்கையிலான இந்தப் பறவையினங்கள் இமயமலை மலைப் பகுதிகளில் வாழ்கின்றன.

## விளக்கம்
வளைந்த அலகுச் சிலம்பன்கள் மென்மையான பஞ்சுபோன்ற இறகுகளைக் கொண்டவை. இவை வலுவான கால்களுடன் நடுத்தர அளவிலான, நெகிழ்-வால் நிலப் பறவைகளாகும். இந்தப் பறவைகள் குழுவாக வாழக்கூடியன, இடம்பெயர்வதில்லை., மேலும் பெரும்பாலான இனங்கள் குறுகிய வட்டமான இறக்கைகளுடன் பலவீனமான பறக்கும் தன்மையுடன் காணப்படும்.

வளைந்த அலகுச் சிலம்பன்கள் நீண்ட கீழ்நோக்கி வளைந்த அலகுகளைக் கொண்டுள்ளன. அவை இலைக் குப்பைகளைக் கிளறி உணவு உண்ணப் பயன்படுகின்றன. வளைந்த அல்குகளைக் கொண்டதன் மூலம் இப்பறவைகள் இப்பெயரினைப் பெற்றன. இவை பொதுவாக நீண்ட வாலுடன், மேலே அடர் பழுப்பு மற்றும் கீழே வெள்ளை அல்லது ஆரஞ்சு-பழுப்பு வண்ணத்துடன் ஈர்க்கும் தலை வடிவங்களுடன், கண்ணின் வழியாக ஒரு அகன்ற கறுப்புப் பட்டையுடன், மேலேயும் கீழேயும் வெள்ளை நிறத்துடன் காணப்படும்.

## வாழிடம்
பெரும்பாலான வளைந்த அலகுச் சிலம்பன்கள் காட்டில் வாழும் இனங்களாகும். இவை விரும்பும் அடர்ந்த தாவரங்களில் அவதானிப்பது கடினம். ஆனால் மற்ற சிலம்பன்களைப் போலவே இவையும் சத்தமிடும் பறவைகளாகும். 

மற்ற சிலம்பன்கள் இனங்களைப் போலவே, இவை  குழுக்களாக அடிக்கடி காணப்படும். மேலும் இந்திய வளைந்த அலகுச் சிலம்பன்கள் பெரும்பாலும் வெப்பமண்டல ஆசிய மழைக்காடு காடுகளில் காணப்படும்.

பேரினங்கள்:

* *பொமடோதோரிங்கசு* - 15 இனங்கள்
* *ஜாபோலெயா* - 2 இனங்கள்

## மேற்கோள்கள்

பகுப்பு:பறவைக் குடும்பங்கள்
பெர்ட்டிராண்டு மைகு பீக்

**பெர்ட்டிராண்டு மைகு பீக்** *(Bertrand Meigh Peek)*  (1891 &ndash; 1965) ஒரு பிரித்தானிய வானியலாளரும் வானியல் முதுவரும் அரசு வானியல் கழக ஆய்வுறுப்பினரும் ஆவார்.

பீக் இங்கிலாந்து, பர்மிங்காமில் இருந்த சோலிகுல் வான்காணகத்தைப் பயன்படுத்தி, 1923 முதல் 1947 வரை பல நோக்கிடுகளை எடுத்தார்.  இவை குறிப்புகளுடன், *அரசு வனியல் கழக மாதவாரி அறிக்கைகள்]]* எனும் இதழில் வெளியிடப்பட்டன. இந்த வான்காணகம் 1947 இல் பிரிக்கப்பட்டது. இவரது நோக்கிடௌகள் இலக்காகப் பெரிதும் வியாழன் கோளே அமைந்தது. இவர்பிரித்தானிய வானியல் கழக செவ்வாய்ப் பிரிவின் இயக்குநராக 1930 முதல் 1931 வரையிலும் காரிக்கோள் பிரிவின் இயக்குநராக 1934 முதல் 1935 வரையிலும் இருந்தார். மீண்டும் இவர் 1934 முதல் 1949 வரை வியாழன் பிரிவின் இயக்குநராகத் தொடர்ந்தார். இவர் 1938 முதல் 1940 வரை பிரித்தானிய வானியல் கழகத்தின் தலைவராகப் பணிபுரிந்துள்ளார்.

இவர்1946 இலிருந்து 1955 வரையில்  ஆண்சிறாருக்கான சைமன் இலாங்டன் இலக்கணப் பள்ளியில் கல்வி பயிற்றுவித்தார். இங்கு இவர் வானியல் கழகத்தியும் நடத்தினார்.  உடல்ந்லமின்மையல் ஓய்வு பெற்ற இவர் 1965 இல் இறந்தர்.
Iஇவர் பிரித்தானிய வானியல் கழக வியாழன் பிரிவு நோக்கீடுகளை பயன்படுத்தி 1958  இல் *வியாழன் கோள்* எனும் நூலை வெளியிட்டார்.இதன் திருத்திய பதிப்பு 1981 இல் வெளியிடப்பட்டது.
பிரித்தானிய வானியல் கழகத்துக்கு இவரது மகனாகிய பிறையான் தந்த குறிப்புகளின்படி,:

*இவர் மும்முறை கேம்பிரிட்ஜ் கணிதவியல் பரிசை வென்றுள்ளார்;
*இவர் ஒரு பூப்பந்தாட்ட வல்லுனர்;
*இவர் அங்கிலோ-சோவியத் சதுரங்கப் போட்டி குழுவுறுப்பினர்;
*இவர் இரண்டாம் உலகப் போரில் கம்ப்சயர் ப்டையணியின் படைமேலர்
*இவர் ஒரு படகுப் பந்தயக்காரர்;
*இவர் ஓர் இசைத் தொகுப்பாளர்;
*இவர் தொடக்கநிலை வானொலித் தொழில்நுட்பத்தில் புலமை சான்றவர்.

பீக் நிலாக் குழிப்பள்ளம் இவரது நினைவகப் பெயரிடப்பட்டுள்ளது.

## மேற்கோள்கள்


## வெளி இணைப்புகள்
* 

பகுப்பு:1891 பிறப்புகள்
பகுப்பு:1965 இறப்புகள்
பகுப்பு:பிரித்தானிய வானியலாளர்கள்
பத்தாம் தாலமி

**பத்தாம் தாலமி** (**Ptolemy X Alexander I**), பண்டைய எகிப்தை கிமு 107 முதல் கிமு 88 முடிய ஆண்ட கிரேக்க தாலமி வம்சத்தின் பத்தாம் பார்வோன் ஆவார். இவர் எட்டாம் தாலமி-மூன்றாம் கிளியோபாட்ரா தம்பதியருக்கு பிறந்தவர். இவரது மனைவிகள் கிளியோபாட்ரா செலினா மற்றும் மூன்றாம் பெரெனிஸ்  ஆவார். இவரது குழந்தைகள்  பதினொன்றாம் தாலமி மற்றும் ஐந்தாம் கிளியோபாட்ரா ஆவார்.

## இதனையும் காண்க
* தாலமி வம்சம்
* தாலமி பேரரசு
* பண்டைய எகிப்திய மன்னர்கள்
## மேற்கோள்கள்

## உசாத்துணை
*

## வெளி இணைப்புகள்

* Ptolemy X Alexander entry in historical sourcebook by Mahlon H. Smith

பகுப்பு:எகிப்திய மன்னர்கள்

பகுப்பு:தாலமி வம்சம்
சி. சி. எல். கிரிகொரி

**கிறித்தோபர் கிளைவ் இலாங்டன் கிரிகொரி** *(Christopher Clive Langton Gregory)* (13 மே 1892 – 24 நவம்பர் 1964) ஒரு பிரித்தானிய வானியலாளர் ஆவார். இவர் இலண்டன் பல்கலைக்கழக வான்காணகத்தை நிறுவினார்.

இவர் இங்கிலாந்து, தோர்செட்டில் உள்ள பார்க்சுட்டோனில் பிறந்து. அதே தோர்செட்டில் உள்ள சுவனாகியில் 1911 இலும் மிடில்செக்சில் உள்ள கெண்டனில் 1939 இலும்  வாழ்ந்துள்ளார். இவர் இங்கிலாந்து காம்ப்சயரில் உள்ள குரூக்காம் எனும் ஊரில் இறந்துள்ளார். 

இவரது முதல் மனைவியாகிய கிப்சன் எனும் எலன் பாட்ரீசியாவுக்குப் பிறந்த மகன் இரிச்சர்டு கிரிகொரி(1923–2010) ஓர் உளவியலாளர். இவரது இரண்டாம் மனைவி கோகுசன் எனும் அனிதா கிரிகொரி ஆவார்.

இவர் 1939 இல் எடுத்த ஒளிப்படம் இலண்டன் தேசிய ஓவியக் காட்சியரங்கில் உள்ளது.

## மேற்கோள்கள்


## வெளி இணைப்புகள்
*Obituary at Quarterly Journal of the Royal Astronomical Society, Vol. 7, p.&nbsp;81, by E. Margaret Burbidge

பகுப்பு:1892 பிறப்புகள்
பகுப்பு:1964 இறப்புகள்
பகுப்பு:பிரித்தானிய வானியலாளர்கள்
டேவிடு பிளவர்

**டேவிடு பிளவர்** *(David Flower)* ஒரு பிரித்தானிய வானியலாளரும் வேதி இயற்பியலாளரும் தர்காம் பல்கலைக்கழக இயற்பியல் துறை தகைமைப் பேரசிரியரும் ஆவார். இவர் *அரசு வானியல் கழக மாதவாரி அறிக்கைகள்* (MNRAS)  எனும் இதழின் முதன்மைப் பதிப்பாசிரியரும் ஆவார். இவர் *அரசு வானியல் கழக மாதவாரி அறிக்கைகள்* (MNRAS)  எனும் இதழில் பலகாலம் உறுப்பினரக இருந்த இவர் அதன் முதன்மைப் பதிப்பாசிரியரும் ஆனார். இவர் அரசு வானியல் கழக ஆய்வுறுப்பினரும் அரசு க்லைக் கழக ஆய்வுறுப்பினரும் ஆவர்.

இவரது ஆராய்ச்சி உடுக்கண ஊடக இயற்பியலிலும் வேதியியலிலும் குறிப்பாக, அணு, மூலக்கூற்று மொத்தல் இயற்பியலிலும் வான்வேதியியலிலும் அமைந்தது. இவர் "*உடுக்கண ஊடகத்தில் மூலக்கூற்று மொத்தல்கள்*" எனும் நூலை இயற்றினார். இது ஐக்கிய இராச்சியம், கேம்பிரிட்ஜ் பல்கலைக்கழகத்தால் 2007 இல் வெளியிடப்பட்டது. சமகால அறிஞர் மீள்பார்வைக்குட்படும் இதழ்களில் இவர் வெளியிட்ட பல அய்வுத்தால்களின் நீண்ட பட்டியலுக்கு உரியவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:பிரித்தானிய வானியற்பியலாளர்கள்
பகுப்பு:பிரித்தானிய வானியலாளர்கள்
பதினொன்றாம் தாலமி

**பதினொன்றாம் தாலமி**  (**Ptolemy XI Alexander II**), பண்டைய எகிப்தை ஆண்ட கிரேக்க தாலமி வம்சத்தின் 11-வது பார்வோன் ஆவார். இவர் பத்தாம் தாலமி-மூன்றாம் பெரெனிஸ் தம்பதியரின் மகன் ஆவார். 

கிமு 81-இல் ஒன்பதாம் தாலமி இறக்கும் போது, அவரது மகள் மூன்றாம் பெரெனிஸ் இருந்தார். பதினொன்றாம் தாலமி  தனது சித்தப்பா மகள் ஒன்பதாம் தாலமியின் மகளான மூன்றாம் பெரெனிசை மணந்தார். திருமணம் முடிந்த 19 நாட்களுக்குப் பிறகு 11-ஆம் தாலமி காரணமின்றி தனது மனைவியான மூன்றாம் பெரனிஸை கொன்றார். இதனால் அலெக்சாந்திரியா மக்கள் கோபம் கொண்டு 11-ஆம் தாலமியை அரியணையிலிருந்து அகற்றினர். எனவே பனிரெண்டாம் தாலமி எகிப்தின் அரியணை ஏறினார்.

## இதனையும் காண்க
* தாலமி வம்சம்
* தாலமி பேரரசு
* எலனியக் காலம்
* பண்டைய எகிப்திய மன்னர்கள்
## அடிக்குறிப்புகள்

## மேற்கோள்கள்
Peter Green, *Alexander to Actium* (University of California Press, 1990), pp.&nbsp;553–554 

## வெளி இணைப்புகள்
* Ptolemy XI Alexander II entry in historical sourcebook by Mahlon H. Smith

பகுப்பு:தாலமி வம்சம்
பகுப்பு:எகிப்திய மன்னர்கள்